b'\n_START_ARTICLE_\nCesar Uda\n_START_SECTION_\nZgodovinsko ozadje\n_START_PARAGRAPH_\nNa starodavnem Japonskem so bili \xc5\xa1tirje plemeniti klani, ti.\xc2\xa0Genpeit\xc5\x8dkitsu (\xe6\xba\x90\xe5\xb9\xb3\xe8\x97\xa4\xe6\xa9\x98). Eden od teh klanov, klan Minamoto (\xe6\xba\x90\xe6\xb0\x8f), je znan tudi kot Genji. Nekateri Udovi vnuki so dobili priimek Minamoto (Minamoto je najve\xc4\x8dkrat uporabljen priimek za nekdanje japonske aristokrate). Z namenom lo\xc4\x8devanja potomcev cesarja Uda od potomcev drugih \xc4\x8dlanov klana Minamoto (\xe6\xba\x90\xe6\xb0\x8f) ali Genji, so prvi postali znani kot Uda Genjiji (\xe5\xae\x87\xe5\xa4\x9a\xe6\xba\x90\xe6\xb0\x8f). Nekateri\xc2\xa0Uda Genjiji so se preselili v provinco\xc2\xa0\xc5\x8cmi\xc2\xa0in postali znani kot klan\xc2\xa0Sasaki\xc2\xa0(\xe4\xbd\x90\xe3\x80\x85\xe6\x9c\xa8\xe6\xb0\x8f) ali \xc5\x8cmi Genji (\xe8\xbf\x91\xe6\xb1\x9f\xe6\xba\x90\xe6\xb0\x8f)._NEWLINE_Izmed \xc4\x8dlanov klana Uda Genji je\xc2\xa0Minamoto no Masazane (\xe6\xba\x90\xe9\x9b\x85\xe4\xbf\xa1), sin princa Atsumija\xc2\xa0(\xe6\x95\xa6\xe5\xae\x9f\xe8\xa6\xaa\xe7\x8e\x8b), uspel na dvoru. Masazane je postal sadaijin ("minister na levi"). Eda od Masazanejevih h\xc4\x8dera, Minamoto no Rinshi (\xe6\xba\x90\xe5\x80\xab\xe5\xad\x90), se je poro\xc4\x8dila z\xc2\xa0Fujiwara no Michinagom. Iz tega zakona so se rodile\xc2\xa0tri cesarice vdove in dva regenta (sessh\xc5\x8d)._NEWLINE_Iz Masazaneja izvira ve\xc4\x8d aristokratskih (kuge) dru\xc5\xbein, med njimi Niwata, Ayanok\xc5\x8dji, Itsutsuji, \xc5\x8chara in Jik\xc5\x8dji. Od njegovega \xc4\x8detrtega sina Sukeyoshija izvira klan Sasaki, in prav tako klan Ky\xc5\x8dgoku. Ti potomci, ki so danes znani tudi kot \xc5\x8cmi Genji. Iz te linije je bil uspe\xc5\xa1en Sasaki Takauji v \xc5\xa1ogunatu\xc2\xa0Muromachi, od njegovega brata pa klan Amago.'